
PLEC DE PRESCRIPCIONS TÈCNIQUES DE SERVEI DE MENJADOR DE LES ESCOLES BRESSOL MUNICIPALS.


1. OBJECTE DEL CONTRACTE

L’objecte del contracte és oferir el servei de càtering - l’elaboració de menjars i el seu subministrament en calent (temperatura mínima de 65ºC+) – amb monitoratge, per als infants de les Escoles Bressol Municipals situada al municipi de Premià de Mar. 
En concret, inclou:

· Un àpat principal, el dinar, i un altre complementari, el berenar. El dinar representarà el 35% de les necessitats totals d’energia diària i el berenar evitarà El consum de calories buides i serà equilibrat.
· La preparació dels àpats s’haurà d’efectuar a les pròpies dependències de l’empresa adjudicatària i s’hauran de subministrar en calent (la temperatura mínima serà de 65ºC+).
· Subministrament d’aliments el més naturals possibles i adequats a les necessitats nutricionals dels infants.
· Subministrar entre 25 i 30 àpats diaris, amb un màxim de 50 a cada escola bressol municipal.
· Subministrar els àpats de dilluns a divendres, tret dels dies de lliure disposició i els dies festius, des de l’inici de la contractació fins el darrer dia del curs 2024-2025 (mitjans de juliol  2025).
· Servei de suport de dos monitors/es de menjador durant el curs escolar a cada centre educatiu, per tal de fer reforç durant el servei de menjador i dormitori alhora que les educadores de l’escola fan l’atenció directa i acompanyament per ajudar als infants durant el dinar i el descans.

2. CARACTERÍSTIQUES TÈCNIQUES DE LES PRESTACIONS DEL SERVEI

Les característiques que es descriuen a continuació, tant del servei de càtering en calent com del servei de monitoratge, són d’igual aplicació per totes dues escoles bressol municipals.

2.1 SERVEI DE CÀTERING EN CALENT

2.1.1 Tipologia del menú

2.1.1.1  Característiques generals

Els dinars hauran de ser equilibrats d’acord amb un menú realitzat i certificat per dietistes-nutricionistes (metge pediatra o equivalent) i serà també equilibrat en les textures, la quantitat de fruita, la verdura i el repartiment calòric. L’alimentació subministrada respondrà a la dieta mediterrània, del tipus aproximat a:

· 10 – 15% proteïnes
· 30 – 40% lípids
· 50 – 55% hidrats de carboni

Els menús respondran a les necessitat i usuaris de l’escola (nadons i infants de 0 a 3 anys). Els menús s’elaboraran en funció de les edats, amb un menú base segons el nivell d’edat i segons el tipus (triturat i /o trossejat), tot adaptant-se als progressos dels nens. 
Hi haurà també si fos necessari dietes astringents i laxants. 
Es cuinarà amb oli d’oliva. 
Hi haurà tres tipus de menú, amb una base segons el nivell d’edat:

a) Lactants (0 a 12 mesos, amb transició evolutiva de pollastres, hortalisses, etc.).
b) El menú de traspàs (1 a 2 anys) amb introducció d’aliments del tipus vedella/carn i derivats, verdura crua, flatulenta, peix, etc., amb introducció dels llegums. En aquest tram d’edat es fa necessari que es suplementi el berenar amb una fruita triturada.
c) El menú de 2 a 3 anys.

L’empresa realitzarà una proposta de tipologia de menús que serà enviada a les escoles Bressol a l’inici de cada mes, i que tingui en compte aquestes característiques i tipologia esmentada anteriorment. Aquesta proposta estarà certificada per un dietista i/o nutricionista. Els menús tindran en compte els aliments de temporada i seran el més naturals possible, tot evitant el consum excessiu de sal (clorur sòdic o NaCI) i el sucre, la desaparició dels additaments alimentaris, conservants, així com els greixos trans, que estan afavorint l’increment de la diabetis infantil, l’obesitat i les infermetats cardiovasculars. L’empresa adjudicatària haurà de subministrar el càtering complert i en cas que hi hagi algun oblit, estarà en l’obligació del compliment del servei, de forma diària.

2.1.1.2 Menús especials

En cas que sigui necessari i existeixin infants amb alguna malaltia o intolerància alimentària (celíaca, lactosa, sense sal), es presentaran menús especials per cobrir aquestes necessitats, tot consultades les famílies sobre la prescripció mèdica indicada. Aquests menús estaran identificats per diferenciar-los de la resta dels menús. Hi haurà menús diaris adaptats a uns altres hàbits culturals o religiosos, tan en el dinar com en el berenar diari. 
En cas de sortides o excursions, l’alimentació serà amb entrepans de pa de brioix amb truita de patates i croquetes, unes postres de fruita com un plàtan, més un berenar del tipus iogurt bevible amb galetes i una ampolleta d’aigua. 
Es mantindran els menús adaptats per prescripcions mèdiques. Se subministraran aquest tipus de menús per als nens amb altres hàbits alimentaris culturals i religiosos. Aquestes sortides no seran facturades a part.

Hi haurà dinars especials de festes populars, a requeriment de l’Ajuntament de Premià de Mar (Nadal, Dijous Gras, Carnestoltes, Sant Joan, Tot Sant o Fi de curs). 
Els nens amb d’altres hàbits religiosos culturals tindran també aquest dinar especial, adaptat.

2.1.2 Elaboració

L’elaboració del menjar es realitzarà a la cuina central de l’adjudicatari, utilitzant la línia calenta i complint rigorosament les condicions higiènic-sanitàries, i utilitzant sistemes de cocció que permetin la conservació dels nutrients.

2.1.3 Temperatura i trasllat dels aliments

L’oferta presentada per l’adjudicatari ha d’incloure el trasllat diari dels menús a les Escoles Bressol Municipals, domiciliada dins el municipi de Premià de Mar. 
Aquest es realitzarà en les condicions sanitàries i alimentàries legalment estableres, utilitzant contenidors homologats preservant en tot moment la qualitat dels aliments.

L’empresa haurà de complir la normativa higiènic-sanitària en l’elaboració, manipulació i trasllat dels aliments. Els menús vindran en contenidors isotèrmics, hermètics i que mantinguin la temperatura que es transportaran també en vehicles isotèrmics amb la intenció que es mantingui a temperatura constant fins l’arribada a destí. 
En tot moment es pot realitzar un control de la temperatura per part d’aquesta administració. 
Es realitzarà un control diari del càtering a l’arribada a destí per part de l’escola. La temperatura mínima serà de 65ºC+ en la seva recepció a l’Escola Bressol. 
Per tal de garantir aquesta temperatura mínima serà necessari que hi hagi instal·lacions de cuina o armaris d’escalfament en un radi de 35 kilòmetres al voltant de l’Escola Bressol.

L’empresa haurà de garantir que els menús estiguin disponibles al Centre educatiu abans de les 11.00 hores del matí, a fi efecte que es serveixi el càtering entre tres quarts de 12h a les 12h. Els lactants poden menjar abans de les 12h del migdia.

2.1.4 Control de qualitat dels aliments

L’adjudicatari haurà de dur a terme els controls de qualitat en tot el procés d’elaboració i manipulació del menjar fins al seu consum en el centre receptor, garantint en tot moment el compliment de la normativa sanitària vigent. 

El control de qualitat dels aliments s’ajustarà al projecte metodològic i organitzatiu de l’empresa que resulti adjudicatària i haurà de tenir en compte els aspectes de seguretat més importants, des de l’arribada dels aliments fins al seu consum, tenint en compte que correspon a l’Ajuntament de Premià de Mar, a l’empresa contractant i a la direcció del centre la supervisió de la qualitat dels aliments, i també el control de la resta d’aspectes referenciats en aquest punt, en relació a la normativa higiènic sanitària aplicable i, en particular, tot el que faci referència a la confecció dels menús, rotació dels aliments, circuits net/brut, transport, conservació a la llar, desinfecció i qualitat.

Per tal de garantir el control sanitari dels aliments, l’empresa adjudicatària haurà de proporcionar la informació i el material al centre, per dur a terme el control de recollida i conservació de mostres d’aliments, per poder-ne realitzar anàlisis bacteriològiques i d’altres tipus, en aquells circumstàncies en què es consideri necessari. S’inclou també la presa de temperatures dels diferents plats a servir d’acord amb la normativa vigent de salut, amb el termòmetres o aparells homologats pel Departament de Salut, i seguint els protocols de registre homologats. 
Es guardaran mostres testimonis dels aliments seguint els terminis i la metodologia aprovada pel Departament de Salut. L’empresa adjudicatària presentarà trimestralment una anàlisi de qualitat sanitària (bacteriològica) dels aliments servits, emès per un laboratori acreditat. 
L’Ajuntament podrà sol·licitar que es realitzin analítiques en dies concrets.

Per tal d’assegurar un nivell òptim en el seguiment de la qualitat del servei d’alimentació, les empreses licitadores podran incloure aquelles prestacions addicionals que considerin que poden completar el servei de menjador, que facin referència al control sanitari dels aliments i de la superfície, en el benentès que aquestes prestacions no poden comportar cap increment respecte al preu d’adjudicació del servei. 
Aquests controls es portaran a terme mitjançant empreses especialitzades, i per compte de l’empresa adjudicatària, que haurà de facilitar a l’Ajuntament i a la direcció del centre els resultats de les proves que paròdicament es vagin realitzant als aliments. 
Aquest seguiment comprendrà els controls de la recepció d’aliments, de l’emmagatzematge, de les cambres frigorífiques i de l’elaboració.

2.1.5 Infraestructura dels espais

El concessionari s’encarregarà de la gestió diària dels espais que el centre escolar posi a disposició del servei (cuines, office i menjador). A l’inici i a final de curs han de realitzar les inspeccions oportunes per garantir que els espais estiguin en condicions de ser utilitzats. Durant la prestació vetllaran perquè tots els elements que integrin el servei estiguin en òptimes condicions d’ús. 
El concessionari serà el responsable de la neteja i el manteniment correcte de totes les instal·lacions que utilitzin, tan si es tracta de cuines, com dels menjadors pròpiament dits o altres espais cedits pel centre. Haurà de tenir un pla de neteja individualitzat que haurà d’estar exposat en un lloc ben visible per a ser consultat pel òrgans d’inspecció que corresponguin.

També serà responsable que es duguin a terme les actuacions de desinfecció, desinsectació i desratització sempre que sigui necessari. En general seran els responsables d’avisar al centre escolar i a l’Ajuntament de les deficiències detectades en els espais utilitzats, a fi i efecte que els òrgans competents puguin fer les actuacions que calgui.

2.1.6 Gestió i comunicació

L’empresa comunicarà amb dues setmanes d’avançament, com a mínim, la graella dels menús a subministrar, per correu electrònic, i l’Ajuntament de Premià de Mar el penjarà a la pàgina web o al bloc de cada Escola Bressol Municipal, per tal que els pares tinguin coneixement dels menús dels seus fills. 
La graella dels menús haurà d’aparèixer a la pàgina web de l’Ajuntament de Premià de Mar. 
La comunicació dels menús es farà diàriament per telèfon a partir de les 9 h fins a les 9.15 h.  En cas que es faci per correu electrònic, l’empresa establirà una bústia específica per a rebre les comandes i ho haurà de comunicar a l’Ajuntament de Premià de Mar en la documentació administrativa (sobre núm. 1). 
En cas de menús addicionals a servir un mateix dia, es podran rebre fins a les 9.15 h. Les mestres podran proposar canvis puntuals en el menú base presentat si es considera que hi ha algun plat poc adient o no s’adeqüi a les edats i necessitats dels nens per la seva edat. Hi haurà diàriament una documentació que restarà a l’Escola Bressol i que es composarà de la següent documentació:
a) L’albarà de sortida/arribada, que signarà el responsable del servei de l’Escola Bressol, amb indicació de l’hora de sortida de cuina, amb indicació de la temperatura anotada, així com l’hora d’arribada.
b) L’albarà de rebut o vist bo de l’arribada del càtering amb la temperatura mínima de 65ºC+.
c) El full de control de temperatura al moment de servir els diferents plats.
d) Hauran de presentar a l’Escola mostres del càtering subministrat el mateix dia.

2.1.7 Responsabilitat

L’empresa assumirà la responsabilitat legal en cas d’error o de manca de rigor en el procediment d’elaboració, transport i trames dels aliments, especialment d’aquests esmentats. L’empresa estarà obligada a conservar mostres del menjar subministrat fins les 72 hores posteriors al subministrament. 

En cas de vaga, tancament patronal o qualsevol altres circumstàncies que impedeixin el normal desenvolupament del subministrament ho haurà de comunicar amb antelació de 48 hores, tot mantenint el subministrament contractant per altres mitjans i amb les mateixes característiques contractades, sense que es facturi a part. 

L’empresa adjudicatària es farà càrrec de la neteja i desinfecció dels contenidors utilitzats per transportar els aliments, diàriament.

2.2 SERVEI DE MONITORATGE DE MENJADOR A LES ESCOLES BRESSOL MUNICIPALS

2.2.1 Característiques específiques del servei

Els monitors/es vetllaran pel bon funcionament de l’espai del migdia dels centres educatius, des de la rebuda del menjar al centre, preparació i recollida i complir la normativa de temperatura, higiene i prevenció a cada grup d’edat. Hi haurà un total de 2 monitors a cada escola bressol municipal, fet que suposa un total de 4. 
Cada monitor s’ubicarà a una estança diferent del centre per donar servei als diferents offices en funció de cadascun dels grups aula diferenciats per edats, prioritzant els grups de I1 i I2.

El servei consistirà en:

· Pel que fa al menjar ajudar a rebre el menjar que arriba del càtering, prendre la temperatura, distribuir al seu lloc corresponent en funció del producte (nevera, safata, carro, prestatge...), organitzar el menjar per menús i aules, parar taula, preparar els estris individuals, emplatar, servir, endreçar, reciclar, recollir i netejar.

· Pel que fa als infants: un cop acabada la seva tasca a la cuina, ajudar en la neteja dels infants abans d’anar a dormir i acompanyar-los fent vigilància durant una estona del dormitori.
 
La necessitat del servei és de dilluns a divendres de les 11:30h a les 13:30h. L’Ajuntament podrà variar aquest horari en cas necessari, previ acord amb el contractista i en funció de les modificacions o necessitats diàries.

El menjador escolar té caràcter de servei complementari i necessari per les llars d’infants públiques, amb la pretensió de donar resposta adequada a les necessitats de moltes famílies que, per raó de la seva situació laboral, professional o personal, demanen la prestació del servei de menjador escolar en el període inter-lectiu del migdia.

2.2.2 Personal per la prestació del servei

La necessitat del servei és de dilluns a divendres de les 11:30 a les 13:30. L’Ajuntament podrà variar aquest horari en cas necessari, previ acord amb el contractista.

El personal que presti el servei ha d’estar en possessió de:
· Títol de monitor de lleure 
· Títol de manipulador d'aliments en vigor i complir les normes d'higiene establertes. 
· Certificat negatiu de delictes de naturalesa sexual

És obligació del licitador garantir la formació suficient del seu personal.

[bookmark: _GoBack]És d’obligat compliment que la meitat de la plantilla de monitoratge adscrita al contracte tingui formació en matèria de primers auxilis de mínim 5 hores.

L’empresa adjudicatària es responsabilitzarà de l’aplicació de les mesures de formació del seu personal en matèria de prevenció de riscos laborals.

L’adjudicatari ha de comptar amb recursos humans suficients que disposin de la qualificació professional adequada per cobrir amb caràcter immediat i completament les necessitats del personal del servei en els casos d’absentisme, vacances, baixes, permisos, etc.

Serà responsabilitat de l’adjudicatari establir mecanisme de supervisió necessaris per a garantir la puntualitat del personal i les hores de dedicació contractades.

Atès que els serveis objecte d’aquest contracte s’han de prestar en llars d’infants que atenen nens/es entre 0 i 3 anys, l’empresa adjudicatària, a petició de la direcció de la llar, haurà de canviar el personal sempre que s’acrediti que no efectua la seva tasca de forma correcta.

L’adjudicatari serà responsable davant l’Ajuntament de les faltes comeses pels seus empleats durant la prestació del servei i estarà obligat a reparar els perjudicis causes, i també tots els danys que pugui produir en qualsevol tipus d’instal·lació una prestació defectuosa del servei sens perjudici de les sancions que corresponguin a cada cas concret.

L’adjudicatari assignarà un/a representant amb poder suficient a través del qual es canalitzaran totes les relacions d’aquest contracte, el qual realitzarà, periòdicament, visites al centre i serà localitzable durant el transcurs del servei per solucionar qualsevol dubte o problema que sorgeixi.

En cas de vaga legal, l’entitat adjudicatària estarà obligada a garantir la prestació dels serveis mínims, en el cas que estiguin contemplats legalment.

2.2.3 Normativa

El servei es prestarà d’acord amb la normativa següent:

- Decret 208/2001, de 24 de juliol, pel qual es regulen les condicions per a l’exercici d’activitats de formació de manipuladors d’aliments que es desenvolupen a Catalunya per part d’entitats autoritzades. 
- Resolució SLT/1429/2020, de 18 de juny, per la qual s’adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2. 
- Les normatives sanitàries vigents i futures que es puguin aprovar per les autoritats sanitàries, el govern estatal o autonòmic derivades de la crisis sanitària provocada pel Covid-19. 

L’empresa haurà de tenir contractada una pòlissa d’assegurança responsabilitat civil i d’accidents, d’acord amb el conveni col·lectiu d’aplicació. 


3. TERMINI D’EXECUCIÓ

El termini d’execució del contracte és de dos cursos escolars, amb possibilitat d’una pròrroga:

· Curs 2023-2024 : des del primer dia lectiu de setembre de 2023 al darrer dia lectiu de juliol de 2024.
· Curs 2024-2025: des del primer dia lectiu de setembre de 2024 al darrer dia lectiu de 2025.

L’execució del servei de menjador de la 2na escola bressol municipal queda subjecte a l’inici d’execució del servei d’escolarització i a l’autorització de places per part de la Generalitat de Catalunya. 
Fins que no s’iniciï el servei d’escolarització i s’obtingui l’autorització de places per part de la Generalitat de Catalunya, no es podrà iniciar el servei ni tampoc realitzar-ne la pertinent facturació.

S’estimen els següents dies de servei de càtering i menús anuals, amb una previsió d’un màxim de 50 menús al dia/escola bressol: 

	MES / ANY 2023
	NÚM. ESTIMAT DIES TOTALS 
	NÚM. ESTIMAT MENÚS/MES
100 menús/dia

	Setembre
	14
	1400

	Octubre
	22
	2200

	Novembre
	21
	2100

	Desembre
	14
	1400

	TOTAL ANUAL 2023
	71
	7.100

	
	
	

	MES / ANY 2024
	NÚM. ESTIMAT DIES TOTALS
	NÚM. ESTIMAT MENÚS/MES
100 menús/dia

	Gener
	19
	1900

	Febrer
	21
	2100

	Març
	16
	1600

	Abril
	21
	2100

	Maig
	22
	2200

	Juny
	19
	1900

	Juliol
	10
	1000

	Setembre
	15
	1500

	Octubre
	23
	2300

	Novembre
	20
	2000

	Desembre
	14
	1400

	TOTAL ANUAL 2024
	200
	20.000

	 
	 
	 

	MES / ANY 2025
	NÚM. ESTIMAT DIES TOTALS
	NÚM. ESTIMAT MENÚS/MES
100 menús/dia

	Gener
	18
	1800

	Febrer
	20
	2000

	Març
	21
	2100

	Abril
	16
	1600

	Maig
	21
	2100

	Juny
	20
	2000

	Juliol
	11
	1100

	TOTAL ANUAL 2025
	127
	12.700



	TOTAL 2023-2024-2025
	398
	32.700




S’estimen els següents dies de servei de monitoratge anuals, amb una previsió de 2h/dia/monitoratge, dos monitors cada dia: 

	MES / ANY 2023
	NÚM. MONITORS
	HORES/DIA
	NÚM. ESTIMAT DIES TOTALS 
	TOTAL HORES

	
	
	(de 11:30 a 13:30)
	
	

	Setembre
	4
	2
	14
	112

	Octubre
	4
	2
	22
	176

	Novembre
	4
	2
	21
	168

	Desembre
	4
	2
	14
	112

	TOTAL ANUAL 2023
	4
	2
	71
	568

	MES / ANY 2024
	NÚM. MONITORS
	HORES/DIA
	NÚM. ESTIMAT DIES TOTALS 
	TOTAL HORES

	
	
	(de 11:30 a 13:30)
	
	

	Gener
	4
	2
	19
	152

	Febrer
	4
	2
	21
	168

	Març
	4
	2
	16
	128

	Abril
	4
	2
	21
	168

	Maig
	4
	2
	22
	176

	Juny
	4
	2
	19
	152

	Juliol
	4
	2
	10
	80

	Setembre
	4
	2
	15
	120

	Octubre
	4
	2
	23
	184

	Novembre
	4
	2
	20
	160

	Desembre
	4
	2
	14
	112

	TOTAL ANUAL
	4
	2
	200
	1.600

	
	
	
	
	

	MES / ANY 2024
	NÚM. MONITORS
	HORES/DIA
	NÚM. ESTIMAT DIES TOTALS 
	TOTAL HORES

	
	
	(de 11:30 a 13:30)
	
	

	Gener
	4
	2
	18
	144

	Febrer
	4
	2
	20
	160

	Març
	4
	2
	21
	168

	Abril
	4
	2
	16
	128

	Maig
	4
	2
	21
	168

	Juny
	4
	2
	20
	160

	Juliol
	4
	2
	11
	88

	TOTAL ANUAL
	4
	2
	127
	1.016

	
	
	
	
	

	TOTAL 2023-2024-2025
	 
	398
	3.184

